﻿UN ORATOR ENCICLOPEDIST ORTODOX: 
CONSTANTIN EM. BUCESCU...:”OM 
PERICULOS...”! 
- in memoriam CONSTANTIN BUCESCU - 
 
Cel ce acum este la îngeri (rob al Lui Dumnezeu, chemat, în 24 decembrie 2007, întru 
cele nevăzute ale Luminii...), prof. univ. CONSTANTIN EM. BUCESCU, a avut 
HARUL DUMNEZEIESC AL LOGOS-ULUI TOTAL DECIS, LOIAL, 
CONVINGĂTOR ŞI CHIAR CONVERTITOR. Uneori, perioadele ciceroniene ale  
Discursului său de FOC ajungeau chiar să biciuiască, întru Lumină, întunericul instalat, 
atât de vinovat comod, în conştiinţele noastre...Harul Oratoriei Creştin-Ortodoxe, pe care 
numai Nae Ionescu l-a dezvoltat întru deplinătate, la noi...  
…CREŞTIN LOIAL FAŢĂ DE CREŞTINISMUL-LOGOS, PÂNĂ LA MARTIRIU ŞI 
MUCENICIE…(moartea lui CONSTANTIN EM. BUCESCU s-a tras tot din 
indiferenţa/neglijenţa lui faţă de chinurile şi primejdiile trupului său, pentru a se grăbi 
spre predicarea celor ale Duhului, “faţă către faţă” cu studenţii, cu oamenii de tot felul şi 
înţelegerea…!).  Nu doar în cuvântările strălucit-erudite şi enciclopediste (dar nu 
„enciclopediste” în sensul veacului ateu, cel de-al XVIII-lea, care nu s-a curmat, în cele 
ce-au venit asupra noastră...! – CI CUNOAŞTEREA DE TOATE, ÎNTRU 
DUMNEZEIRE ŞI, DECI, ÎNTRU UNICA MÂNTUIRE POSIBILĂ: PRIN 
IUBIREA ŞI AMINTIREA HRISTOSULUI – SPRE ÎNVIEREA NEAMULUI!), pe 
care le-a rostit, cu glas imperial, pentru românii (bătrâni şi tineri, deopotrivă!) din ţară şi 
străinătate (Spania, Germania, Elveţia etc.) şi-au făcut efectul convingător şi 
convertitor.  Nu doar ca dascăl de Religie „postdecembrist”, pentru fragezii copii, pe 
care-i catehiza, în şcolile gimnaziale, ca nimeni altul, cu harul său de teolog care nu 
apucase a fi hirotonisit, din pricina arestării „cu duba” stalinistă...(nu doar pentru că 
aparţinea Frăţiilor de Cruce, cât, mai cu seamă, pentru copierea şi răspândirea unui cântec 
profund „subminator de regim”...: Deşteaptă-te, române!”...) şi-a dovedit valenţele de 
convingere şi convertire/metanoia. Şi nici măcar ca orator al Almei Mater, în primul 
rând – prin iniţiativa Înalt-Preasfinţitului Teodosie Snagoveanu... ca profesor universitar 
la Tomis (unde CONSTANTIN EM. BUCESCU re-înfiinţase Catedra de Ascetică şi 
Mistică Creştin-Ortodoxă, ca demn urmaş al lui Nichifor Crainic, ctitorul ei, între 1941 
– 1944…!) n-a săvârşit cele mai uimitoare şi minunate lucrări metanoice…! 
...Pe când lucra la Biblioteca Centrală Universitară - Bucureşti, politrucii regimului 
comunist îl mutaseră de la Biblioteca Filologiei, la Biblioteca de Matematică...De ce? Că 
doar era un filolog „de forţă”, de mare, neîntrecută  erudiţie (memoria lui „de elefant”, 
cum i se zicea, uimise şi va uimi, până în ultima clipă a vieţii sale, pe toţi câţi îi formaseră 
vreodată auditoriul...şi aceştia nu erau nişte terchea-berchea, ci oameni „cu doxă” multă!) 
– în plus, urmase şi cursurile de biblioteconomie...Păi, cum „de ce”?! TOCMAI DE 
AIA!!! Pentru că era...”prea de forţă”!!! Pentru că bietul bibliotecar îi ...încreştina, prin 
devoţiunea sa ortodoxă totală şi prin harul vorbei şi al Duhului, pe studenţii şi chiar pe 
profesorii „împrumutători de Carte”! Cu răbdare îngerească, săpând spre LUMINARE, 
precum apa în stâncă - îi făcea să dobândească...ADEVĂRATA ŞI UNICA ŞTIINŢĂ A 
CĂRŢII...!  

....Şi l-au mutat, de la cărţile beletristice, care pot „sminti” mai uşor şi mai lin omul, 
înspre cele duhovniceşti – l-au mutat, zic, la „secile” cărţi de matematică...”Doar n-o să 
ţină predici cu teorema lui Pitagora!” – se grozăveau, de reuşita lor „mutare”, superiorii 
săi ierarhici (nişte politruci care, din partea Cărţii, nu meritau nici să-i sărute poalele 
vestmântului, umilului CONSTANTIN... - ”întru Dumnezeul Constanţei”).  Cu smerenie, 
dar şi cu bucuria victoriei Spiritului asupra...mlaştinii, CONSTANTIN EM. BUCESCU, 
martirul mult-binefăcător al închisorilor special „amenajate” pentru legionari...bunul 
samarinean care, prin vorbele sale sprintene, de duh, dar şi prin rugăciunea fierbinte,  îi 
scăpase pe mulţi camarazi de moarte (...prin optimismul său profund creştin, care-i 
vindeca pe camarazi, până şi disperarea durerilor torturii, până şi  gândul sinuciderii  - 
erau învinse!) - îmi povestea cum ajunsese s-o încreştineze până şi pe...„şefa”! 
...”OM PERICULOS”, CE MAI! Loial credinţei sale creştin-ortodoxe - ŞI 
ABSOLUT  REFRACTAR...”RE-EDUCĂRII” COMUNISTE!!! 
...Şi acest „om periculos”, Eruditul Luminii şi, mai ales, Luminării,  nu încetează să ne 
grăiască şi să ne mustre (o, Doamne, cât îndemn avea în el, uneori chiar, aparent,  aspru... 
-  de fapt, VINDECĂTOR DE UITARE VINOVATĂ, spre slujirea Luminii!!! - şi câtă 
credinţă avea, în virtutea MUSTRĂRII CREŞTINE, fără nicio răutate, dar şi fără 
zăbavă...cu adevărat frăţeşti!), azi şi spre pururea, pentru uitările şi zăbavele noastre 
îngălate...! Oare l-aţi uitat de tot, pe cel ce v-a împărtăşit din Pâinea Duhului, ani în şir?! 
CONSTANTIN EM. BUCESCU îl chema... - da, aşa-l cheamă şi în ceruri, acum, 
Dumnezeu, pe cel care v-a dat Lumină. Pentru veşnicie şi înveşnicire! 
Pe Crucea Logos-ului Dumnezeiesc el s-a răstignit, pentru noi, care începem a uita de 
noima vorbelor...: loialitate, smerenie, omenie, demnitate senină, patriotism, familie, 
neam, tradiţie sfântă, ne-uitare creştină, Ortodoxie Curată şi Luminată...!  
... Eminenţii redactori-martiri ai revistei Permanenţe ştiu cu câtă modestie (dar cu 
bucuria „trebii împlinite”, în faţa Lui!) vorbea el, în pagină, la persoana a treia, despre 
izbânzile sale întru Logos-ul Lui Dumnezeu (la conferinţele ţinute pretutindeni unde 
trebuia adusă Sfânta şi Pioasa AMINTIRE!), asupra şovăielnicilor şi uitucilor, de prin 
toate colţurile lumii...asupra celor care nu doar pe Dumnezeu Îl uită, când Îl uită, ci pre ei 
înşişi se uită şi se pierd...Şi nu doar pe martirii Legiunii Sfântului Arhanghel Mihail îi 
uită, când îi uită – ci îşi uită PROPRIA LEGE: apartenenţa la Epoca Re-Îndumnezeirii, 
prin Re-Învierea Duhului, în Umanitate şi, în primul rând, în Românitate  - căci primul 
receptacul al Epocii Arhanghelului Mihail, în zona terestră, A FOST EMINESCU, 
despre care Călăuza, Trimisul şi Tălmăcitorul Logos-ului Dumnezeiesc al Arhanghelului 
Duhului pe Pământ – CORNELIU ZELEA CODREANU – spune, cu cea mai vie 
înfiorare înfrăţitoare peste veac a celor doi Martiri şi Titani ai Românităţii: „Studentul 
ieşean, în liniştea nopţii târzii, aude alergând înnebunit de durere pe strãzile 
întortocheate şi strãine ale Iaşiului, sufletul lui Mihail Eminescu,  care cântã ca o 
nãlucã:  
"Cine-a îndrãgit strãinii,  
Mânca-i-ar inima câinii,  
Mânca-i-ar casa pustia  
Şi neamul nemernicia..."  
…De o astfel de “alergare” şi “ nebunie”  a trezirii întru Durerea Martiric-Mucenicească, 
întru Calea Duhului de Neam Re-Găsit şi Re-Trezit, de o astfel de “disperare/exasperare” 
activă, întru găsirea soluţiilor Duhului împotriva eredităţii leneşe, falsificate şi comune – 

şi pentru re-formarea ELITELOR ÎNTRU DUHUL ROMÂNESC, trebuie să ne 
cuprindem şi noi… Iar nu de uitarea “dascălilor de românie”, iar nu de egoismul-
narcisismul sinucigaş, hypnotic, al “modernităţii”, care tinde să facă din noi turmă şi 
fiară, totdeodată… CI NU OM ÎNTRU RECUPERAREA RAIULUI 
DUMNEZEIESC! 
…Probabil că eu ar trebui (şi chiar o fac!) să spun cum spunea cineva, despre Duhurile 
Marilor Voievozi ai Neamului: “Dumnezeu nu-i lasă să se odihnească, ci-i trimite, pe 
cerurile noastre, ca să ne trezească, să ne scoale din somnul nostru de moarte!” Da, Duh 
Luminos şi Dumnezeiesc al Lui CONSTANTIN EM. BUCESCU – tu nu ai dreptul 
(comun şi vulgar…) la hodină, precum nu au toţi Marii noştri Martiri-Voievozi Creştini! 
Tu trebuie să ne fii, să continui a ne fi, în aceste vremi de bejenie şi orbecăire a Duhului -  
Straja Dumnezeiască, prin care să se sperie Somnul nostru sinucigaş, neloial, (auto) 
trădător şi ucigaş de Neam!!! 
                                                                                                    prof. dr. Adrian Botez 

